Serangan kelab malam Istanbul 2017

Satu serangan tembakan besar-besaran berlaku di sebuah kelab malam di daerah Beşiktaş, Istanbul pada 1 Januari 2017, menyebabkan sekurang-kurangnya 39 terbunuh. Kejadian itu berlaku kira-kira jam 01:15 FET (UTC+3) di kelab malam Reina di Ortaköy, ketika beratus-ratus orang sedang menyambut Tahun Baru. Sekurang-kurangnya 69 orang lagi tercedera dalam kejadian itu.

Latar belakang 
Serangan itu berlaku ketika tempoh langkah-langkah keselamatan yang meningkat dalam bandar, dengan 17,000 pegawai polis sedang bertugas, berikutan beberapa serangan pengganas sejak beberapa bulan yang lalu. Kebanyakannya didalangi oleh kumpulan pengganas ISIS dan Kurdish.

Serangan 
Seorang penembak dilaporkan berpakaian seperti Santa Claus, menembak secara terbuka di kelab malam kira-kira 1:15 pagi. Dia dilaporkan membawa AK-47 dan memasuki kelab malam selepas membunuh seorang pegawai polis dan saksi kejadian di pintu masuk. Penyerang itu bertutur dalam bahasa Arab dan masih bebas. Pihak berkuasa sebelumnya mendakwa bahawa seorang lelaki bersenjata memasuki kelab malam dan kemudiannya dibunuh oleh polis, manakala beberapa kenyataan saksi dalam media berbahasa Turki mengatakan terdapat lebih daripada seorang penyerang. Pemerintah Turki telah mengarahkan sekatan media sementara atas alasan kebimbangan keselamatan dan ketenteraman awam.

Ketika waktu serangan, kira-kira 700 orang berada di kelab malam itu untuk menyambut Tahun Baru. Sekurang-kurangnya 39 orang terbunuh (termasuklah 15 orang asing) dan sekurang-kurangnya 69 lagi tercedera. Polis turut mendirikan kepungan di sekitar kelab itu dan beberapa orang didapati melompat ke Bosphorus untuk melarikan diri daripada serangan.

Reaksi 
Gabenor Istanbul Vasip Şahin berkata serangan itu merupakan serangan pengganas. Disebabkan masa dan sasaran serangan, perkhidmatan keselamatan melaporkan bahawa ISIS terlibat dalam kejadian itu. Menteri Dalam Negeri Turki Süleyman Soylu berkata penyerang tersebut melarikan diri dan pencarian untuk memburu penyerang tersebut giat dijalankan.

Mangsa

Rujukan 

Keganasan di Turki
Pembunuhan beramai-ramai pada 2017
2017 di Turki